Benjamin Alexander Huseby

Benjamin Alexander Huseby (født 1976) er en norsk bildekunstner og fotograf.

Huseby har laget portrettfoto av blant andre artisten Björk og skuespillerne Tilda Swinton og Scarlett Johansson. Fotografiene hans har vært publisert i tidsskrifter som Vogue og Dazed & Confused.

Huseby er  utdannet ved Chelsea College of Arts i London. Han debuterte i Norge med en utstilling av fotografier og silketrykk i Galleri Schaufenster i Oslo i 2003. Han hadde tidligere stilt ut i London og Sidney.«– Modigere samtidskunst», i Aftenposten 18. juli 2003, side 23. Han har senere hatt separatutstillinger i Berlin og i Fotogalleriet i Oslo.

I 2009 viste han en videoinstallasjon på Momentum i Moss, et samarbeid med Lars Laumann.

Han har utgitt boka Weeds & Aliens – an unnatural history of plants med plantebilder. Prosjektet ble i 2016 videreutviklet med en utstilling på Henie Onstad Kunstsenter som «sidekick» til en større mønstring av Nikolai Astrups kunst.Kjetil Røed: «Makeløs presentasjon av Nikolai Astrup», i Aftenposten 11. juni 2016, kulturseksjonen, side 8.

Huseby er oppvokst i Bærum og fra sju års alder på Hamar og Furnes. Han har pakistanskfødt far og norskfødt mor.

 Referanser 
Hanna Stoltenberg: «Outsideren som ble internasjonal motefotograf», Aftenposten 26. april 2015, kulturseksjonen, side 4–5. 

 Eksterne lenker 



Kategori:Norske fotografer
Kategori:Norske billedkunstnere
Kategori:Personer fra Oslo